Amarga influenza nyebar liwat aerosol lan kontak karo lumahan sing kakontaminasi, pangresikan lumahan kasebut bisa mbiyantu nyegah sebagéyan saka infèksi.[101] Alkohol arupa bahan sanitasi sing èfèktif marang virus influenza, sauntara senyawa amonium kuarterner bisa dipigunakaké bebarengan karo alkohol saéngga èfèk sanitasi kasebut bisa tahan luwih suwé.[102] Ing rumah sakit, senyawa amonium kuarterner lan bahan pamutih dipigunakaké kanggo ngresiki ruwangan lan piranti sing sadurungé dipigunakaké déning pasièn kanthi gejala influenza.[102] Ing ngomah, babagan kasebut bisa dilakokaké kanthi èfèktif kanthi migunakaké bahan pamutih chlorine sing dièncèraké.[103]